Contents
Index 🔎︎

# HTML Export - Page 2

Određuje tip publikacije (objavljivanja).

Možete precizirati želite li uključiti okvire, kreirati naslov, ili prikazati zabilješke prezentacije.

To access this command...

LibreOffice Draw or LibreOffice Impress menu File - Export, select HTML file type, page 2 of the wizard.

## Vrsta izdanja

Definira osnovne postavke za namjenski izvoz.

## Standardni HTML format

Kreira standardne HTML stranice iz izvezenih stranica.

## Standardni HTML sa okvirima

Kreira standardne HTML stranice sa okvirima. Izvezena stranica će biti smještena u glavni okvir, a okvir sa lijeve strane će prikazivati tabelu sa sadržajem u formi hiperlinkova.

### Kreiraj naslovnu stranicu

Kreira naslovnu stranicu za vaš dokument.

### Prikaži bilješke

Specificira da su vaše bilješke također prikazane.

## Automatski

Kreira dodijeljenu HTML prezentaciju kao kiosk izvoz, u kojoj se slajdovi smjenjuju automatski nakon predodređenog vremena.

### Kao što je izjavljeno u dokumentu

Izmjena slajdova zavisi od vremena koje ste postavili za svaki slajd u prezentaciji. Ako postavite izmjenu stranica ručno, HTML uvodi novu stranicu pritiskom na bilo koju tipku na tastaturi.

### Automatski

Izmjena stranica se dešava automatski nakon isteka predodređenog perioda vremena i ne zavisi o sadržaju prezentacije.

### Vrijeme za pregled slajda

Definiše količinu vremena za pregled svakog slajda.

### Beskonačno

Automatski ponovo pokreće HTML prezentaciju kada se prikaže posljednji slajd.

## WebCast

U WebCast eksportu, automatske skripte će biti napravljene sa Perl ili ASP podrškom. Ovo omogućava govorniku (na primjer, govornik na telefonskoj konferenciji koji koristi pokaz prezentacije na Internetu) da promjeni slajdove na web preglednicima slušaoca. Naći ćete više informacija na WebCast poslije u ovoj sekciji.

### Active Server Pages (ASP)/Aktivne Server Stranice

Kada izaberete ASP opciju, WebCast eksport kreira ASP stranice. Zapamtite da HTML prezentacija može biti podržana samo od web preglednika koji podržava ASP.

### Perl

WebCast eksport koristi da kreira HTML stranice i Perl skripte.

#### URL za slušaoce

Precizira URL (apsolutni ili relativni) koji će biti unesen od strane gledalaca kako bi vidjeli prezentaciju.

#### URL za prezentaciju

Precizira URL (apsolutni ili relativni), gdje je kreirana HTML prezentacija na web serveru sačuvana.

#### URL za Perl skripte

Precizira URL (apsolutni ili relativni) za napravljene Perl skripte.

## Više informacija o WebCast Eksportu

Postoje dvije moguće opcije za izvoz LibreOffice Impress prezentacija korištenjem WebCast tehnologije: Active Server Pages (ASP)/ Aktivne Server Stranice i Perl.

U oba slučaja, WebCast treba HTTP server koji nudi ili Perl ili ASP kao skripte. Tako da, opcije za eksportovanje zavise od HTTP servera koji se koristi.

## WebCast u ASP

### Eksportovanje

- Da biste izvezli dokument u ASP format, u LibreOffice Impress dokumentu izaberite Datoteka - Izvezi. Vidjećete zatim Izvezi dijaloški prozor u kojem izaberete HTML dokument kao tip datoteke. Kada ste izabrali direktorij i unijeli ime datoteke, kliknite Izvezi. Za izvoz kao ASP, preporučujemo odabir "tajnog" imena datoteke za HTML datoteku (pogledati ispod za više detalja). Zatim ćete vidjeti HTML Export dijaloški prozor. Nekoliko datoteka će biti upisane u direktorij koji ste izabrali.

- Osoba koja prezentira koristi uneseno ime datoteke da mijenja slajdove koje gledaju slušaoci. Možete sačuvati WebCast datoteke lokalno ili direktno na HTTP server. Kasnije možete premjestiti lokalno sačuvane datoteke na HTTP server preko FTP-a. WebCast radi samo ako su datoteke zatražene preko HTTP servera.

Nemojte koristiti isti direktorij za dva različita HTML izvoza.

- Izaberite WebCast kao tip objavljivanja na drugoj stranici HTML Eksport Čarobnjaka.

- U opcijama za WebCast, izaberite Active Server Pages (ASP) opciju. Sada možete nastaviti sa definisanjem ostalih postavki ili početi eksport klikanjem na Napravi tipku.

### Korištenje ASP WebCast

Možete koristiti WebCast čim se izvezenim datotekama može pristupiti sa HTTP servera

Primjer:

Pretpostavimo da ste instalirali Microsoft Internet Information Server na vaš računar. Unijeli ste "c:\Inet\wwwroot\presentation" direktorij kao HTML izlazni direktorij tokom IIS postavljanja. URL vašeg računara je prepostavljen kako slijedi: "http://myserver.com".

- Sačuvali ste datoteke koje ste kreirali tokom Eksport procesa u c:\Inet\wwwroot\presentation\ direktoriju. U ovom direktoriju, Eksport kreira HTML datoteke koje se mogu imenovati kao na primjer "secret.htm". Unijeli ste ovo ime u Sačuvaj dijaloškom prozoru (pogledajte gore). Onaj ko prezentuje sa može pregledati HTML datoteke ako unese http://myserver.com/presentation/secret.htm URL u HTTP Pretraživač koji podržava JavaScript; te sada može mijenjati stranicu korištenjem nekih od kontrola za formulare.

Gledaoci sada mogu vidjeti izabrani slajd kroz URL http://myserver.com/presentation/webcast.asp. Oni ne mogu nastaviti na druge slajdove koji se nalaze na ovom URL-u, osim ako znaju imena datoteka. Osigurajte da HTTP server ne prikazuje listu direktorija.

## WebCast ili Perl

### Eksportovanje

- Da biste izvezli LibreOffice Impress dokument, izaberite Datoteka - Izvezi. Ovo otvara Izvezi dijaloški prozor, u kojem izaberete HTML dokument kao tip datoteke. Kada izaberete mapu/folder i unesete ime datoteke, kliknite Snimi. Ovo otvara HTML Eksport Čarobnjak. Ovo ce upisati neke datoteke u mapu koju ste upravo izabrali.

- Uneseno ime datoteke će osoba koja prezentuje koristiti da smjenjuje slajdove. Izaberite prazan direktorij.

- Na drugoj stranici HTML izvoza, izaberite WebCast kao tip objavljivanja.

- U opcijama WebCast-a, izaberite Perl.

- U URL za slušaoce tekstualnom prozoru, unesite ime datoteke za HTML dokument koji će koristiti gledaoci. U URL za prezentaciju, unesite URL direktorija koji će se koristiti za prezentaciju, i u URL za Perl skripte, unesite URL za direktorij CGI skripti. Sada možete definisati daljnje postavke na narednim stranicama Čarobnjaka ili početi proces izvoza klikanjem na Napravi tipku.

### Korištenje Perl WebCast

Datoteke koje su kreirane tokom izvoza moraju biti postavljene na HTTP serveru koji omogućava Perl. Ovo ne može biti napravljeno automatski zbog različitih HTTP servera koji podržavaju Perl. Potrebni koraci će biti opisani u nastavku. Provjerite vaš server ili pitajte administratora za mrežu kako ove korake primijenite na vaš server.

- Prvo trebate premjestiti datoteke koje su napravljene tokom izvoza u ispravan direktorij na vašem HTTP serveru.

- Premjestite sve datoteke koje imaju htm, jpg ili gif ekstenziju u direktorij na vašem HTTP serveru o kojem se govori u tekstualnom prozoru URL za prezentaciju.

- Sve datoteke koje imaju pl ili txt ekstenziju se moraju premjestiti u direktorij na vašem HTTP serveru koji se spominje u URL za Perl skripte tekstualnom prozoru. Ovaj direktorij se mora namjestiti na način da Perl skripte u njemu mogu biti pokrenute HTTP zahtjevom.

- Na UNIX sistemima dajte datotekama sa pl ekstenzijom pravo da mogu biti izvršene od strane HTTP servera. Normalno, ovo se radi chmod komandom. Prava currpic.txt datoteke moraju biti postavljena da se može pisati sa HTTP servera.

Sada biste trebali moći koristiti WebCast.

Primjer:

U ovom primjeru, imate Linux računar sa HTTP serverom. URL vašeg HTTP servera je http://myserver.com i izlazni direktorij vaših HTML dokumenata je //user/local/http/ direktorij. Vaše Perl skripte su u //user/local/http/cgi-bin/ direktoriju. Unesite secret.htm kao ime izvezene datoteke i presentation.htm kao URL za slušaoce. U URL za prezentaciju tekstualnom prozoru unesite http://myserver.com/presentation/ i za URL za Perl skripte unesite http://myserver.com/cgi-bin/.

- Sada, kopirajte sve *.htm, *.jpg i *.gif datoteke iz direktorija koji su bili specificirani tokom eksportovanja u //user/local/http/presentation/ direktorij na vašem HTTP Serveru i kopirajte sve datoteke sa *.pl i *.txt ekstenzijama u //user/local/http/cgi-bin/ direktorij.

- Prijavite se na server kao korijen i predite u //user/local/http/cgi-bin/ direktorij. Možete definisati odgovarajuća prava koristeći chmod komandu.

Kada završite instaliranje Perl datoteka, osoba koja prezentuje će moći prezentovati. Slušaoci mogu vidjeti ovu prezentaciju pod URL-om http://myserver.com/presentation/presentation.htm.